தென் கொரியப் பொருளாதாரம்

தென் கொரியா ஓர் வளர்ந்த நாடாகும். இது பொருளியல் கூட்டுறவு மற்றும் வளர்ச்சிக்கான அமைப்பு (OECD) மற்றும் ஜி-20 குழுமங்களில் உறுப்பினராக உள்ளது. தென் கொரியாவின்  சந்தைப் பொருளாதாரம்  மொத்த உள்நாட்டு உற்பத்தியின்படி உலகில் 11வதாக உள்ளது; கொள்வனவு ஆற்றல் சமநிலை (PPP) அடிப்படையில் 13ஆவதாக உள்ளது.  நன்கு முதிர்ந்த சந்தைப் பொருளாதாரத்தையும் உயரிய வருமானம் உள்ள பொருளாதாரத்தையும் கொண்டுள்ளது.  அடுத்த பதினொன்று நாடுகளில் சேர்க்கப்பட்டுள்ள ஒரே வளர்ந்த நாடாக தென் கொரியா உள்ளது. 1960களிலிருந்து 1990களின் பிற்பகுதி வரை மிக விரைவாக வளர்ந்து வந்த நாடுகளில் ஒன்றாக உள்ளது.  வளர்ந்த நாடுகளில் 2000களில் விரைவாக வளரும் பொருளாதாரமாகவும் உள்ளது. இந்த வளர்ச்சியை தென் கொரிய மக்கள்  கனரக வேதித் தொழில் சாலையின் ஆன் ஆற்று அதிசயம்  எனக் குறிப்பிடுகின்றனர். முதல் நான்கு கொரிய வணிகக் குழுமங்கள் (இவை உள்ளூர் மொழியில் ச்சேபால் எனப்படுகின்றன) தென் கொரிய வணிக நிறுவனங்களின் இலாபத்தில்  90%க்கு காரணமாகின்றன.

மேற்சான்றுகள்